CELEX: 31984D0451
Language: el
Date: 1984-08-22 00:00:00
Title: 84/451/ΕΟΚ: Απόφαση της Επιτροπής της 22ας Αυγούστου 1984 για έβδομη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31984D0451

84/451/ΕΟΚ: Απόφαση της Επιτροπής της 22ας Αυγούστου 1984 για έβδομη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 250 της 19/09/1984 σ. 0021 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Αυγούστου 1984  για έβδομη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (84/451/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/336/ΕΟΚ (2), και ιδίως το άρθρο 9,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα κράτη μέλη, το Συμβούλιο εξέδωσε, στις 31 Αυγούστου 1983, την απόφαση 83/453/ΕΟΚ (3), σχετικά με ορισμένα προστατευτικά μέτρα κατά της κλασικής πανώλης των χοίρων, των οποίων η διάρκεια της εφαρμογής ποικίλλει σε συνάρτηση με τον κίνδυνο εξάπλωσης της ασθένειας·  ότι, από τότε, η εξέλιξη της ασθένειας κατέστησε αναγκαία την τροποποίηση, με τις αποφάσεις 85/11/ ΕΟΚ (4), 83/632/ΕΟΚ (5), 84/9/ΕΟΚ (6), 84/98/ΕΟΚ (7), 84/172/ΕΟΚ (8) και 84/173/ΕΟΚ (9), της εδαφικής ισχύος των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι η εμμονή και ο πολλαπλασιασμός των εστιών σε ορισμένα τμήματα του εδάφους των Κάτω Χωρών επέφεραν τη δημιουργία νέων ζωνών για επείγοντα συστηματικό εμβολιασμό και απαιτούν την επέκταση των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι είναι αναγκαίο, για το σκοπό αυτό, να τροποποιηθεί η ισχύουσα απόφαση· ότι οι Κάτω Χώρες απαγορεύουν ήδη κάθε εξαγωγή ζώντων χοίρων προς τα άλλα κράτη μέλη που προέρχονται από αυτή τη νέα ζώνη· ότι είναι δυνατόν να προβλεφθεί μια προθεσμία που να επαρκεί για την εφαρμογή αυτής της απόφασης όσον αφορά τη μνεία που πρέπει να αναφέρεται στα πιστοποιητικά·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/453/ΕΟΚ τροποποιείται ως εξής:  1. Η ένδειξη που προβλέπεται στο άρθρο 3 αντικαθίσταται από την ακόλουθη ένδειξη:  «Ζώα που πληρούν τους όρους της απόφασης 83/453/ΕΟΚ, όπως τροποποιήθηκε τελευταία από την απόφαση 84/451/ΕΟΚ.»  2. Οι ζώνες που αφορούν το Βασίλειο των Κάτω Χωρών, οι οποίες οριοθετούνται στο παράρτημα, αντικαθίστανται από τις εξής ζώνες:  «Τα τμήματα των επαρχιών Gelderland, Noord-Brabant, Limburg, Overijssel και Zuid-Holland όπου έχει γίνει εμβολιασμός· για το υπόλοιπο έδαφος, ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων.»  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση την όγδοη εργάσιμη ημέρα που ακολουθεί την κοινοποίηση αυτής. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 22 Αυγούστου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 177 της 4. 7. 1984, σ. 22.  (3) ΕΕ αριθ. L 249 της 9. 9. 1983, σ. 28.  (4) ΕΕ αριθ. L 285 της 18. 10. 1983, σ. 22.  (5) ΕΕ αριθ. L 355 της 17. 12. 1983, σ. 48.  (6) ΕΕ αριθ. L 11 της 14. 1. 1984, σ. 31.  (7) ΕΕ αριθ. L 51 της 22. 2. 1984, σ. 23.  (8) ΕΕ αριθ. L 85 της 28. 3. 1984, σ. 45.  (9) ΕΕ αριθ. L 85 της 28. 3. 1984, σ. 46.